2002D0757 — EL — 20.12.2013 — 003.001

Το έγγραφο αυτό συνιστά βοήθημα τεκμηρίωσης και δεν δεσμεύει τα κοινοτικά όργανα

►B ΑΠΌΦΑΣΗ ΤΗΣ ΕΠΙΤΡΟΠΉΣ της 19ης Σεπτεμβρίου 2002 σχετικά με τη λήψη προσωρινών και επειγόντων φυτοϋγειονομικών μέτρων για την αποφυγή της εισαγωγής και της εξάπλωσης, μέσα στην Κοινότητα, του Phytophthora ramorum Werres, De Cock & Man in 't Veld sp. nov. [κοινοποιηθείσα υπό τον αριθμό Ε(2002) 3380] (2002/757/ΕΚ) (ΕΕ L 252, 20.9.2002, p.37)

Τροποποιείται από:









▼B

ΑΠΌΦΑΣΗ ΤΗΣ ΕΠΙΤΡΟΠΉΣ

της 19ης Σεπτεμβρίου 2002

σχετικά με τη λήψη προσωρινών και επειγόντων φυτοϋγειονομικών μέτρων για την αποφυγή της εισαγωγής και της εξάπλωσης, μέσα στην Κοινότητα, του Phytophthora ramorum Werres, De Cock & Man in 't Veld sp. nov.

[κοινοποιηθείσα υπό τον αριθμό Ε(2002) 3380]

(2002/757/ΕΚ)







Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 2000/29/ΕΚ του Συμβουλίου, της 8ης Μαΐου 2000, περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας ( 1 ), όπως τροποποιήθηκε τελευταία από την οδηγία 2002/36/ΕΚ της Επιτροπής ( 2 ), και ιδίως το άρθρο 16 παράγραφος 3 τρίτη πρόταση, Εκτιμώντας τα ακόλουθα: (1) Εφόσον ένα κράτος μέλος θεωρεί ότι υπάρχει κίνδυνος εισαγωγής ή εξάπλωσης στο έδαφός του ενός επιβλαβούς οργανισμού που δεν περιλαμβάνεται στο παράρτημα I ή το παράρτημα II της οδηγίας 2000/29/ΕΚ, δύναται να λάβει προσωρινά κάθε απαιτούμενο συμπληρωματικό μέτρο για να προστατευθεί από τον εν λόγω κίνδυνο. (2) Το Ηνωμένο Βασίλειο ενημέρωσε, στις 29 Απριλίου 2002, τα λοιπά κράτη μέλη και την Επιτροπή, σχετικά με την εκδήλωση εστιών του Phytophthora ramorum Werres, De Cock & Man in 't Veld sp. nov. (στο εξής «ο επιβλαβής οργανισμός») στο έδαφός του και ενέκρινε, στις 13 Μαΐου 2002, επιπρόσθετα μέτρα για την πρόληψη της εισαγωγής και της εξάπλωσης, στην Κοινότητα, του εν λόγω επιβλαβούς οργανισμού. Οι Κάτω Χώρες και η Γερμανία ανακοίνωσαν επίσης, στις 29 Απριλίου 2002, την εκδήλωση, στα εδάφη τους, εστιών του εν λόγω επιβλαβούς οργανισμού. (3) Ο επιβλαβής οργανισμός δεν περιλαμβάνεται επί του παρόντος στο παράρτημα I ή το παράρτημα II της οδηγίας 2000/29/ΕΚ. Εντούτοις, μια προκαταρκτική ανάλυση παρασιτολογικόύ κινδύνου, με βάση τα διαθέσιμα επιστημονικά στοιχεία, κατέδειξε ότι ο επιβλαβής αυτός οργανισμός και οι επιζήμιες επιπτώσεις του θα μπορούσαν να προκαλέσουν σημαντικό πρόβλημα, από υγειονομική άποψη, στην Κοινότητα, ιδίως τα μη ευρωπαϊκά απομονωθέντα στελέχη, τα οποία εμφανίστηκαν μόνο στην Αμερική, για τις βελανιδιές στην Κοινότητα, καθώς και τα ευρωπαϊκά απομονωθέντα στελέχη για τα διακοσμητικά φυτά, όπως το Rhododendron spp. και το Viburnum spp. Ζητήθηκε από τις αρμόδιες υπηρεσίες στα κράτη μέλη να εξακολουθήσουν τις επιστημονικές έρευνες σχετικά με τον κίνδυνο που προέρχεται από τα μη ευρωπαϊκά απομονωθέντα στελέχη για τις βελανιδιές της Κοινότητας, την επιδημιολογία του επιβλαβούς οργανισμού και τα δυνητικά φυτά ξενιστές. (4) Κατά συνέπεια, είναι απαραίτητο να ληφθούν προσωρινά και κατεπείγοντα φυτοϋγειονομικά μέτρα κατά της εισαγωγής και της εξάπλωσης, στην Κοινότητα, του επιβλαβούς οργανισμού. (5) Τα εν λόγω μέτρα πρέπει να εφαρμόζονται κατά την εισαγωγή ή την εξάπλωση του επιβλαβούς οργανισμού, την παραγωγή και τη μετακίνηση, εντός της Κοινότητας, γνωστών φυτών ξενιστών του επιβλαβούς οργανισμού, καθώς και για την γενικότερη επιτήρηση της εμφάνισης ή της παρατεταμένης απουσίας του επιβλαβούς οργανισμού στα κράτη μέλη. Εντούτοις, δεν υφίσταται ανάγκη εφαρμογής τέτοιων μέτρων σε φυτά του Rhododendron simsii Planch, εκτός των καρπών και σπόρων προς σπορά, επειδή τα διαθέσιμα πληροφοριακά στοιχεία δείχνουν ότι τα εν λόγω φυτά δεν προσβάλλονται από τον επιβλαβή οργανισμό. (6) Τα αποτελέσματα των προαναφερθέντων μέτρων θα αποτελέσουν το αντικείμενο τακτικής αξιολόγησης κατά τα έτη 2002 και 2003, ιδίως με βάση τα στοιχεία που θα πρέπει να παράσχουν τα κράτη μέλη. Θα ληφθούν ενδεχομένως υπόψη και άλλα μέτρα, ανάλογα με τα αποτελέσματα της εν λόγω αξιολόγησης, καθώς και της επιστημονικής γνώμης που θα διατυπωθεί από τα κράτη μέλη. (7) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης φυτοϋγειονομικής επιτροπής, Εκτιμώντας τα ακόλουθα: ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:







Άρθρο 1

Για τους σκοπούς της παρούσας απόφασης:

1. ως «ο επιβλαβής οργανισμός» νοείται ο Phytophthora ramorum Werres, De Cock & Man in 't Veld sp. nov.

▼M2

2. ως «ευπαθή φυτά» νοούνται τα φυτά, εκτός των καρπών και των σπόρων προς σπορά, των Acer macrophyllum Pursh, Acer pseudoplatanus L., Adiantum aleuticum (Rupr.) Paris, Adiantum jordanii C. Muell., Aesculus californica (Spach) Nutt., Aesculus hippocastanum L., Arbutus menziesii Pursch., Arbutus unedo L., Arctostaphylos spp. Adans, Calluna vulgaris (L.) Hull, Camellia spp. L., Castanea sativa Mill., Fagus sylvatica L., Frangula californica (Eschsch.) Gray, Frangula purshiana (DC.) Cooper, Fraxinus excelsior L., Griselinia littoralis (Raoul), Hamamelis virginiana L., Heteromeles arbutifolia (Lindley) M. Roemer, Kalmia latifolia L., Laurus nobilis L., Leucothoe spp. D. Don, Lithocarpus densiflorus (Hook. & Arn.) Rehd., Lonicera hispidula (Lindl.) Dougl. ex Torr.&Gray, Magnolia spp. L., Michelia doltsopa Buch.-Ham. ex DC, Nothofagus obliqua (Mirbel) Blume, Osmanthus heterophyllus (G. Don) P. S. Green, Parrotia persica (DC) C.A. Meyer, Photinia x fraseri Dress, Pieris spp. D. Don, Pseudotsuga menziesii (Mirbel) Franco, Quercus spp. L., Rhododendron spp. L., πλην των Rhododendron simsii Planch., Rosa gymnocarpa Nutt., Salix caprea L., Sequoia sempervirens (Lamb. ex D. Don) Endl., Syringa vulgaris L., Taxus spp. L., Trientalis latifolia (Hook), Umbellularia californica (Hook.& Arn.) Nutt., Vaccinium ovatum Pursh και Viburnum spp. L.

3. ως «ευπαθής ξυλεία» νοείται η ξυλεία των Acer macrophyllum Pursh, Aesculus californica (Spach) Nutt., Lithocarpus densiflorus (Hook. & Arn.) Rehd., Quercus spp. L. και Taxus brevifolia Nutt.

4. ως «ευπαθής φλοιός» νοείται ο φλοιός των Acer macrophyllum Pursh, Aesculus californica (Spach) Nutt., Lithocarpus densiflorus (Hook. & Arn.) Rehd., Quercus spp. L. και Taxus brevifolia Nutt.

▼B

Άρθρο 2

Απαγορεύονται η εισαγωγή στην Κοινότητα και η εξάπλωση, μέσα στην Κοινότητα, μη ευρωπαϊκών ή ευρωπαϊκών απομονωθέντων στελεχών του επιβλαβούς οργανισμού.

Άρθρο 3

▼M3

1. Τα ευπαθή φυτά και η ευπαθής ξυλεία επιτρέπεται να εισέρχονται στο έδαφος της Ένωσης μόνον εάν συμμορφώνονται με τα έκτακτα φυτοϋγειονομικά μέτρα που προβλέπονται στα σημεία 1α και 2 του παραρτήματος I της παρούσας απόφασης, εάν διεκπεραιώνονται οι διατυπώσεις που αναφέρονται στο άρθρο 13 παράγραφος 1 πρώτο εδάφιο της οδηγίας 2000/29/ΕΚ και εάν, ύστερα από τις διατυπώσεις αυτές όσον αφορά την παρουσία μη ευρωπαϊκών απομονωθέντων στελεχών του επιβλαβούς οργανισμού, διαπιστώνεται ότι τα ευπαθή φυτά και η ευπαθής ξυλεία είναι απαλλαγμένα από τον επιβλαβή οργανισμό.

Κατά παρέκκλιση από το πρώτο εδάφιο, έως τις 30 Νοεμβρίου 2016 η αποφλοιωμένη πριστή ξυλεία από Acer macrophyllum Pursh και Quercus spp. L., καταγωγής Ηνωμένων Πολιτειών της Αμερικής, επιτρέπεται η εισαγωγή στην Ένωση χωρίς αυτή να συμμορφώνεται με το σημείο 2 του παραρτήματος I της παρούσας απόφασης, υπό την προϋπόθεση ότι πληροί τους όρους που ορίζονται στο παράρτημα II της παρούσας απόφασης.

▼B

2. Οι διατάξεις των σημείων 1α και 2 ►M3 του παραρτήματος I της παρούσας απόφασης ◄ εφαρμόζονται μόνο για τα ευπαθή φυτά και την ευπαθή ξυλεία καταγωγής Ηνωμένων Πολιτειών της Αμερικής με προορισμό την Κοινότητα, με ημερομηνία αναχώρησης την 1η Νοεμβρίου 2002 και μετά.

3. Τα μέτρα που προβλέπονται στο μέρος A τμήμα I σημείο 3 του παραρτήματος IV όσον αφορά την ξυλεία του Quercus L., συμπεριλαμβανομένης της ξυλείας που δεν διατήρησε τη φυσική στρόγγυλη επιφάνειά της, καταγωγής Ηνωμένων Πολιτειών της Αμερικής, δεν ισχύουν για την ευπαθή ξυλεία του Quercus L. η οποία πληροί τις απαιτήσεις του σημείου 2 στοιχείο β) ►M3 του παραρτήματος I της παρούσας απόφασης ◄ .

4. Από την 1η Νοεμβρίου 2002 τα εισερχόμενα στην Κοινότητα ►M1 φυτά προς φύτευση Viburnum spp., Camellia spp. και Rhododendron spp., πλην των Rhododendron simsii Planch, εκτός των σπόρων προς σπορά ◄ , καταγωγής τρίτων χωρών, εκτός Ηνωμένων Πολιτειών της Αμερικής, επιτρέπεται να διακινούνται μέσα στην Κοινότητα μόνον αν συνοδεύονται από φυτοϋγειονομικό διαβατήριο συντασσόμενο και εκδιδόμενο σύμφωνα με την οδηγία 92/105/ΕΟΚ της Επιτροπής ( 3 ).

Άρθρο 4

Ο ευπαθής φλοιός καταγωγής Ηνωμένων Πολιτειών της Αμερικής δεν επιτρέπεται να εισέρχεται στην Κοινότητα.

▼M1

Άρθρο 5

1. Τα φυτά προς φύτευση Viburnum spp., Camellia spp. και Rhododendron spp., πλην των Rhododendron simsii Planch, εκτός των σπόρων προς σπορά, καταγωγής Κοινότητας δεν επιτρέπεται να διακινούνται ►M2 στο εσωτερικό της Κοινότητας ◄ παρά μόνον εφόσον πληρούν τους όρους που προβλέπονται στο σημείο 3 ►M3 του παραρτήματος I της παρούσας απόφασης ◄ . Οι παραγωγοί των φυτών αυτών οφείλουν να είναι εγγεγραμμένοι σε μητρώα σύμφωνα με τις διατάξεις της οδηγίας 92/90/ΕΟΚ της Επιτροπής ( 4 ).

2. Τα κράτη μέλη εξασφαλίζουν ότι οι εγγεγραμμένοι παραγωγοί κοινοποιούν κάθε ύποπτο κρούσμα ή επιβεβαιωμένη παρουσία του επιβλαβούς οργανισμού στον τόπο παραγωγής στους αρμόδιους επίσημους φορείς τους.

▼B

Άρθρο 6

▼M1

1. Τα κράτη μέλη πραγματοποιούν στο έδαφός τους επίσημες έρευνες για τον επιβλαβή οργανισμό, που αφορούν τόσο τα καλλιεργημένα όσο και τα αυτοφυή/άγρια φυτά, ώστε να αποφανθούν εάν υπάρχουν ενδείξεις μόλυνσης από τον επιβλαβή οργανισμό.

▼M2

2. Με την επιφύλαξη των διατάξεων του άρθρου 16 παράγραφος 1 της οδηγίας 2000/29/ΕΚ τα αποτελέσματα των ερευνών που προβλέπονται στην πρώτη παράγραφο κοινοποιούνται στην Επιτροπή και στα άλλα κράτη μέλη κάθε χρόνο έως την 1η Δεκεμβρίου.

▼M1

3. Τα κράτη μέλη μπορούν να λαμβάνουν τα απαιτούμενα μέτρα στο έδαφός τους για τη διεξαγωγή επίσημης εποπτείας της κίνησης ευπαθών φυτών ώστε να εξακριβώσουν εάν συμμορφώνονται με τους όρους που προβλέπονται από την παρούσα απόφαση.

▼M3

Άρθρο 6a

1. Τα κράτη μέλη ενημερώνουν εγγράφως την Επιτροπή και τα άλλα κράτη μέλη όταν έχουν κάνει χρήση της παρέκκλισης η οποία προβλέπεται στο άρθρο 3 παράγραφος 1 δεύτερο εδάφιο.

Τα κράτη μέλη που κάνουν χρήση της παρέκκλισης παρέχουν στην Επιτροπή και στα άλλα κράτη μέλη, έως τις 15 Ιουλίου κάθε έτους, τις πληροφορίες σχετικά με τον αριθμό των αποστολών που εισήχθησαν το προηγούμενο έτος σύμφωνα με το άρθρο 3 παράγραφος 1 δεύτερο εδάφιο της παρούσας απόφασης και λεπτομερή έκθεση όλων των περιπτώσεων κατασχέσεων όπως αναφέρεται στην παράγραφο 2 του παρόντος άρθρου.

2. Τα κράτη μέλη κοινοποιούν στην Επιτροπή και στα άλλα κράτη μέλη, το αργότερο δύο εργάσιμες ημέρες μετά την ημερομηνία κατάσχεσης, κάθε αποστολή που εισήχθη στο έδαφός τους σύμφωνα με το άρθρο 3 παράγραφος 1 δεύτερο εδάφιο η οποία δεν πληροί τους όρους που καθορίζονται στο παράρτημα II.

3. Η Επιτροπή ζητά από τις Ηνωμένες Πολιτείες της Αμερικής να της παράσχουν τις τεχνικές πληροφορίες που είναι απαραίτητες προκειμένου η Επιτροπή να είναι σε θέση να αξιολογήσει τη λειτουργία του προγράμματος πιστοποίησης ξήρανσης σε κλίβανο πριστής σκληρής ξυλείας.

▼B

Άρθρο 7

Τα κράτη μέλη θα προασαρμόσουν, το αργότερο έως τις 31 Οκτωβρίου 2002, τα μέτρα που θέσπισαν για να προστατευθούν από την είσοδο και την εξάπλωση του επιβλαβούς οργανισμού κατά τρόπο ώστε τα μέτρα να συμμορφούνται στην παρούσα απόφαση, ενημερώνουν δε πάραυτα την Επιτροπή για τα προσαρμοσθέντα μέτρα.

Άρθρο 8

Η παρούσα απόφαση θα επανεξεταστεί το αργότερο έως τις ►M2 31 Ιανουαρίου 2008 ◄ .

Άρθρο 9

Η παρούσα απόφαση απευθύνεται στα κράτη μέλη.









►M3 ΠΑΡΑΡΤΗΜΑ I ◄

1A. Με την επιφύλαξη των διατάξεων του παραρτήματος III μέρος A σημείο 2 και του παραρτήματος IV μέρος A τμήμα 1 σημεία 11.1, 39 και 40 της οδηγίας 2000/29/ΕΚ, τα ευπαθή φυτά καταγωγής Ηνωμένων Πολιτειών της Αμερικής, πρέπει να συνοδεύονται από το πιστοποιητικό, που αναφέρεται ►M1 στο άρθρο 13 παράγραφος 1 της οδηγίας 2000/29/ΕΚ ◄ . α) στο οποίο θα εμφαίνεται ότι κατάγονται από περιοχές στις οποίες δεν είναι γνωστή η εμφάνιση μη ευρωπαϊκών απομονωθέντων στελεχών του. Η ονομασία της περιοχής πρέπει να αναγράφεται στο εν λόγω πιστοποιητικό, στη στήλη «τόπος καταγωγής», ή β) το οποίο έχει εκδοθεί μετά από επίσημη διαπίστωση ότι δεν προέκυψαν ενδείξεις της παρουσίας μη ευρωπαϊκών απομονωθέντων στελεχών του επιβλαβούς οργανισμού, σε ευπαθή φυτά στον τόπο παραγωγής, κατά τις επίσημες επιθεωρήσεις, συμπεριλαμβανομένων των εργαστηριακών δοκιμών τυχόν ύποπτων συμπτωμάτων που διαξάγονται από την έναρξη του τελευταίου πλήρους κύκλου της βλάστησης. Επιπλέον, το πιστοποιητικό εκδίδεται μόνο μετά τη λήψη αντιπροσωπευτικών δειγμάτων φυτών πριν από την αποστολή, την επιθεώρησή τους και τη διαπίστωση, κατά τις ανωτέρω επιθεωρήσεις, ότι είναι απαλλαγμένα από μη ευρωπαϊκά απομονωθέντα στελέχη του επιβλαβούς οργανισμού. Το τελευταίο αυτό θα μνημονεύεται στο πιστοποιητικό, στη στήλη «πρόσθετη δήλωση», με την ένδειξη «αναγνωρίστηκε ως απαλλαγμένο από μη ευρωπαϊκά απομονωθέντα στελέχη του Phytophthora ramorum Werres, De Cock & Man in 't Veld sp. nov.».

1B. Τα αναφερόμενα στο σημείο 1Α εισαγόμενα ευπαθή φυτά επιτρέπεται να διακινούνται εντός της Κοινότητας εφόσον συνοδεύονται από φυτοϋγειονομικό διαβατήριο που έχει συνταχθεί και εκδοθεί σύμφωνα με τις διατάξεις της οδηγίας 92/105/ΕΟΚ της Επιτροπής, στο οποίο βεβαιώνεται ότι διεξήχθησαν οι αναφερόμενες στο άρθρο 3.1 επιθεωρήσεις.

2. Η ευπαθής ξυλεία καταγωγής Ηνωμένων Πολιτειών Αμερικής πρέπει να συνοδεύεται από το πιστοποιητικό που αναφέρεται ►M1 στο άρθρο 13 παράγραφος 1 της οδηγίας 2000/29/ΕΚ ◄ : α) στο οποίο εμφαίνεται ότι κατάγεται από περιοχές στις οποίες δεν είναι γνωστή η εμφάνιση μη ευρωπαϊκών απομονωθέντων στελεχών του επιβλαβούς οργανισμού. Η ονομασία της περιοχής πρέπει να αναγράφεται στο εν λόγω πιστοποιητικό, στη στήλη «τόπος καταγωγής», ή β) το οποίο έχει εκδοθεί μετά από επίσημη επαλήθευση ότι η ξυλεία έχει αποφλοιωθεί και: i) υποβληθεί σε πρίση ώστε να αφαιρεθεί εντελώς η στρόγγυλη επιφάνειά της, ή ii) η περιεκτικότητα της ξυλείας σε ύδωρ δεν υπερβαίνει το 20 %, εκφραζόμενη ως ποσοστό τοις εκατό ξηράς ύλης, ή iii) ότι η ξυλεία έχει απολυμανθεί με κατάλληλη επεξεργασία με θερμό αέρα ή θερμό νερό, ή γ) στην περίπτωση πριστής ξυλείας με ή χωρίς προσκολλημένα υπολείμματα φλοιού, εάν τεκμαίρεται από σήμανση «Kiln-dried» (ξήρανση σε κλίβανο), «KD» ή άλλη διεθνώς αναγνωριζόμενη σήμανση αποτιθέμενη στην ξυλεία ή στη συσκευασία της, σύμφωνα με την τρέχουσα εμπορική πρακτική, ότι έχει υποστεί ξήρανση σε κλίβανο ώστε να επιτευχθεί μικρότερη από 20 % περιεκτικότητα σε υγρασία, εκφραζόμενη ως ποσοστό τοις εκατό ξηράς ύλης, κατά τη στιγμή της μεταποίησης, μέσω κατάλληλου προγράμματος συνδυασμού χρόνου/θερμοκρασίας.

▼M1

3. Τα φυτά προς φύτευση Viburnum spp., Camellia spp. και Rhododendron spp., πλην των Rhododendron simsii Planch, εκτός των σπόρων προς σπορά, καταγωγής Κοινότητας, επιτρέπεται ►M2 να διακινούνται στο εσωτερικό της Κοινότητας ◄ μόνο εφόσον συνοδεύονται από φυτοϋγειονομικό διαβατήριο και: α) κατάγονται από περιοχές στις οποίες δεν είναι γνωστή η εμφάνιση του επιβλαβούς οργανισμού, ή β) δεν διαπιστώθηκαν ενδείξεις παρουσίας του επιβλαβούς οργανισμού στα φυτά στον τόπο παραγωγής, κατά τις επίσημες επιθεωρήσεις, από την έναρξη του τελευταίου πλήρους κύκλου της βλάστησης, συμπεριλαμβανομένων των εργαστηριακών δοκιμών τυχόν ύποπτων συμπτωμάτων που διεξάγονται τουλάχιστον μία φορά σε ενδεδειγμένες χρονικές στιγμές όταν τα φυτά ευρίσκονται σε ενεργό περίοδο βλάστησης ►M2 και, από την 1η Μαΐου 2007 και έπειτα πραγματοποιούνται τουλάχιστον δύο φορές το χρόνο κατά τη διάρκεια της καλλιεργητικής περιόδου σε κατάλληλα χρονικά διαστήματα όταν τα φυτά βρίσκονται σε ενεργό βλάστηση· η ένταση των επιθεωρήσεων αυτών εξαρτάται από το σύστημα παραγωγής των φυτών ◄ , ή ▼M2 γ) στις περιπτώσεις στις οποίες διαπιστώνονται ενδείξεις παρουσίας του επιβλαβούς οργανισμού σε φυτά στον τόπο παραγωγής, εφαρμόζονται κατάλληλες διαδικασίες με σκοπό την εκρίζωση του επιβλαβούς οργανισμού, οι οποίες περιλαμβάνουν τουλάχιστον τα εξής: i) καταστροφή των προσβληθέντων φυτών και όλων των ευπαθών φυτών σε ακτίνα 2 μέτρων από τα προσβληθέντα, καθώς και των αντίστοιχων καλλιεργητικών μέσων και φυτικών υπολειμμάτων, ii) για όλα τα ευπαθή φυτά σε ακτίνα 10 μέτρων από τα προσβληθέντα φυτά και τυχόν εναπομένοντα φυτά από την προσβεβλημένη παρτίδα: — τα φυτά κρατήθηκαν στον τόπο παραγωγής, — διενεργήθηκαν δύο τουλάχιστον επιπρόσθετες επίσημες επιθεωρήσεις στο διάστημα των τριών μηνών που ακολουθεί τη λήψη των μέτρων εκρίζωσης όταν τα φυτά ευρίσκονται σε ενεργό περίοδο βλάστησης, — ενώ κατά την εν λόγω τρίμηνη περίοδο δεν εφαρμόστηκαν πρακτικές που ενδεχομένως εξαλείφουν τα συμπτώματα του επιβλαβούς οργανισμού, — στις επίσημες αυτές επιθεωρήσεις διαπιστώθηκε ότι τα φυτά είναι απαλλαγμένα από τον επιβλαβή οργανισμό, iii) όλα τα άλλα ευπαθή φυτά στον τόπο παραγωγής υποβλήθηκαν σε λεπτομερή νέο επίσημο έλεγχο μετά την εμφάνιση του επιβλαβούς οργανισμού και από τον έλεγχο αυτό διαπιστώθηκε ότι ήταν απαλλαγμένα από τον επιβλαβή οργανισμό, iv) ελήφθησαν τα απαιτούμενα φυτοϋγειονομικά μέτρα στις επιφανειακές καλλιέργειες που βρίσκονται σε ακτίνα 2 μέτρων από τα προσβληθέντα φυτά.

▼M1

4. Σε περίπτωση που προέκυψαν ενδείξεις παρουσίας του επιβλαβούς οργανισμού σε φυτά σε τόπους στην Κοινότητα εκτός του τόπου παραγωγής, τα κράτη μέλη λαμβάνουν τα απαιτούμενα μέτρα με στόχο τουλάχιστον τον περιορισμό του επιβλαβούς οργανισμού. Αυτό ενδέχεται να συμπεριλαμβάνει τον καθορισμό του σχετικού τόπου όπου θα τεθούν σε εφαρμογή τα μέτρα.

▼M3









ΠΑΡΑΡΤΗΜΑ II

ΜΕΡΟΣ I

Όροι που αναφέρονται στο άρθρο 3 παράγραφος 1 δεύτερο εδάφιο

Οι όροι που αναφέρονται στο άρθρο 3 παράγραφος 1 δεύτερο εδάφιο, δυνάμει των οποίων επιτρέπεται η εισαγωγή στην Ένωση αποφλοιωμένης πριστής ξυλείας από Acer macrophyllum Pursh και Quercus spp. L. καταγωγής Ηνωμένων Πολιτειών της Αμερικής, χωρίς να συμμορφώνεται με το σημείο 2 του παραρτήματος I, είναι οι εξής:

1. Η ξυλεία παρασκευάζεται σε πριστήρια ή μεταποιείται σε κατάλληλες εγκαταστάσεις που έχουν εγκριθεί και ελέγχονται από την US National Hardwood Lumber Association (NHLA) για τη συμμετοχή στο πρόγραμμα πιστοποίησης ξήρανσης σε κλίβανο πριστής σκληρής ξυλείας («το πρόγραμμα»).

2. Η ξυλεία έχει υποστεί ξήρανση σε κλίβανο ώστε να περιέχει υγρασία κάτω του 20 %, εκφραζόμενη ως ποσοστό σε ξηρή ύλη, που επιτυγχάνεται με κατάλληλο πρόγραμμα χρόνου/θερμοκρασίας.

3. Από τη στιγμή που πληρούται ο όρος που προβλέπεται στο σημείο 2, ένα τυποποιημένο κλιπ ταυτότητας, κατασκευασμένο από χάλυβα, στερεώνεται σε κάθε δέσμη από τον εντεταλμένο υπάλληλο του πριστηρίου που αναφέρεται στο σημείο 1 ή υπό την εποπτεία του εν λόγω υπαλλήλου. Κάθε κλιπ ταυτότητας φέρει τη σφραγίδα «NHLA — KD» μαζί με έναν μοναδικό αριθμό που αντιστοιχεί σε κάθε δέσμη.

4. Προκειμένου να εξασφαλίζεται η τήρηση των όρων που καθορίζονται στα σημεία 2 και 3, η ξυλεία υπόκειται σε σύστημα ελέγχου το οποίο καθιερώνεται στο πλαίσιο του προγράμματος και περιλαμβάνει την επιθεώρηση πριν από την αποστολή και την παρακολούθηση που διενεργείται στα εγκεκριμένα πριστήρια από ανεξάρτητους τρίτους ειδικευμένους ελεγκτές που έχουν εγκριθεί για τον σκοπό αυτό. Η Υπηρεσία Επιθεώρησης της Υγείας των Φυτών και των Ζώων του Υπουργείου Γεωργίας των ΗΠΑ διενεργεί περιστασιακά επιθεωρήσεις πριν από την αποστολή, καθώς και εξαμηνιαίους ελέγχους των αρχείων και των διαδικασιών της NHLA που συνδέονται με το πρόγραμμα, των ανεξάρτητων τρίτων ελεγκτών και των πριστηρίων και άλλων κατάλληλων εγκαταστάσεων που συμμετέχουν στο πρόγραμμα.

5. Η ξυλεία συνοδεύεται από τυποποιημένο «πιστοποιητικό ξήρανσης σε κλίβανο», το οποίο είναι σύμφωνο με το υπόδειγμα που περιλαμβάνεται στο μέρος II του παρόντος παραρτήματος, και το οποίο εκδίδεται από πρόσωπο ή πρόσωπα που είναι εξουσιοδοτημένο(-α) να συμμετέχει(-ουν) στο πρόγραμμα και επικυρώνεται από επιθεωρητή της NHLA. Το πιστοποιητικό ξήρανσης σε κλίβανο συμπληρώνεται και περιλαμβάνει πληροφορίες σχετικά με την ποσότητα αποφλοιωμένης πριστής ξυλείας σε ποδοσανίδες και σε κυβικά μέτρα. Το πιστοποιητικό προσδιορίζει επίσης τον συνολικό αριθμό των δεσμών και κάθε αριθμό των κλιπ ταυτότητας που έχουν αποδοθεί στις εν λόγω δέσμες.

ΜΕΡΟΣ II

Model of Certificate of Kiln-drying

Agreement No. 07-8100-1173-MU

Cert #. xxxxx-xxxxx

CERTIFICATE OF KILN DRYING

Sawn Hardwood Lumber







Lumber Kiln Dried by Consignee Name of Company: Name: Address: Address: City/State/Zip: City/State/Zip: Phone: Country: Order #: Port: Invoice #: Container #: Customer PO#:

Certificate Standard: This certifies that the lumber described below is of the allowed genera Quercus sp. and/or Platanus sp. and/or the species Acer saccharum and/or Acer macrophyllum; and has met the treatment requirements of the Dry Kiln Operators Manual and is bark free.

Description of Consignment:

Botanical Name of wood:

List species, thickness, grade of various items contained in shipment:







Bundle Numbers Clip ID Numbers Board Footage Cubic Meters Totals: # Bundles BdFt Cubic Meters:

(This document is issued under a program officially approved by the Animal, Plant, Health, and Inspection Service of the U.S. Department of Agriculture. The products covered by this document are subject to pre-shipment inspection by that Agency. No liability shall be attached to the U.S. Department of Agriculture or any representatives of the Department with respect to this certificate.)

AUTHORIZED PERSON RESPONSIBLE FOR CERTIFICATION







NAME (PRINT) _ TITLE _ I certify that the products described above satisfy the Kiln Drying requirements listed under Certificate Standard and is bark free. Signature _ DATE _

NATIONAL HARDWOOD LUMBER ASSOCIATION VALIDATION







NAME (PRINT) AUTHORIZED SIGNATURE TITLE DATE

National Hardwood Lumber Association PO Box 34518, Memphis, TN 38184-0518 | Ph. 901-377-1818 | Fax 901-347-0034 | www.nhla.com

PLEASE SIGN THIS FORM IN BLUE INK